EkBass/fiwiki-20250220-pages-articles huggingface dataset:
John Lort Stokes

Amiraali John Lort Stokes (1812 – 11. kesäkuuta 1885) oli Royal Navyn upseeri, joka seilasi HMS Beaglellä melkein 18 vuotta. Hän liittyi laivastoon vuonna 1824, ja lokakuussa 1825 hän tuli Beaglelle silloisen kapteenin Philip Parker Kingin alaisuuteen. Beagle osallistui hänen alaisuudessaan Etelä-Amerikan vesien tutkimiseen. Vuonna 1828 alus siirtyi Robert FitzRoyn komentoon. Beaglen toisen matkan jälkeen Stokes ylennettiin luutnantiksi ja teki John Clements Wickhamin alaisuudessa Australaasian vesien tutkimuksen. Wickhamin sairastuessa vakavasti vuonna 1841 Stokes otti laivalla komennon. Laiva palasi Britanniaan 1843, jolloin Stokes lähti laivalta ja kirjoitti Beaglen vuosina 1837–1843 tekemistä Australian tutkimuksista kirjan Discoveries in Australia, with an account of the coasts and rivers explored and surveyed during the voyage of the Beagle, 1837–1843. Kirja julkaistiin 1846. Heinäkuussa 1846 Stokes ylennettiin kapteeniksi ja tutki Uutta-Seelantia neljän vuoden ajan. Vuosina 1860–1863 hän komensi laivaa, jonka tehtävä oli vartioida Englannin kanaalin rannikoita. Vuonna 1863 hän jäi eläkkeelle, ja sama vuonna hänestä tuli kontra-amiraali. Vara-amiraali hänestä tuli 1871 ja amiraali 1877. Hän kuoli kotonaan Scotchwellissä Walesissa vuonna 1885. == Lähteet == Luokka:Brittiläiset amiraalit Luokka:Vuonna 1812 syntyneet Luokka:Vuonna 1885 kuolleet
Daniela Tjeder

Daniela Tjeder (s. 20. kesäkuuta 1985 Helsinki) on suomalainen jalkapalloilija. Hän pelaa Helsingin Jalkapalloklubissa ja Suomen maajoukkueessa. Hyökkäyksessä ja keskikentällä pelaava Tjeder aloitti uransa HooGeen ja EBK:n juniorijoukkueissa. Vuonna 1999 hän siirtyi FC Espooseen, jossa hän voitti parhaimmillaan pronssia ja oli kaudella 2003 Naisten Liigan maalikuningatar. Syksyllä 2005 Tjeder pelasi Barryn yliopiston joukkueessa Yhdysvalloissa ja keväällä 2006 espanjalaisessa Levante UD:ssa. Kesällä 2006 hän siirtyi HJK:iin, jossa hän on voittanut Suomen cupin kolmesti sekä kahdesti SM-hopeaa ja kerran SM-pronssia. Maajoukkueeseen Tjeder nousi ensi kerran vuonna 2005 ja hän on pelannut uransa aikana kaikkiaan kuusi maaottelua. Marraskuussa 2017 Daniela Tjederistä tuli ensimmäinen naispelaaja, joka on edustanut Suomea A-maajoukkuetasolla sekä futsalissa että jalkapallossa.https://www.palloliitto.fi/jalkapallouutiset/daniela-tjeder- nousi-harvalukuiseen-joukkoon == Lähteet == * * === Viitteet === Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1985 syntyneet Luokka:Elävät henkilöt
Sokkia

Sokkia Co., Ltd on japanilainen geodeettisten kojeiden ja mittalaitteiden mm. maanmittauksessa käytettävien takymetrien valmistaja ja tuotekehittäjä, joka on perustettu vuonna 1920 Sokkisha-nimellä. Sokkia-tuotteita käytetään maailmanlaajuisesti. Sokkian Euroopan keskus sijaitsee Hollannissa. Sokkialla on jälleenmyyjiä eri puolella maailmaa. Suomessa Sokkiaa edustaa Geostar Oy. ==Aiheesta muualla== *Sokkia.com *Sokkian Suomen edustajan Geostarin sivut Luokka:Japanilaiset teollisuusyritykset
Eskolaiitti

Eskolaiitti on harvinainen kromioksidimineraali, joka on nimetty suomalaisen geologin, Pentti Eskolan mukaan. Mineraali on löydetty Outokummun malmiesiintymästä. Eskolaiittia esiintyy kromirikkaissa tremoliittikarsissa, metakvartsiiteissa ja kloriittijuonissa. Sitä on tavattu harvoin myös joistakin meteoriiteista. == Lähteet == == Aiheesta muualla == * Handbook of Mineralogy: Eskolaite (pdf) Luokka:Malmimineraalit Luokka:Oksidimineraalit
Kirkastettu yö

Kirkastettu yö op. 4 () on Arnold Schönbergin vuonna 1899 säveltämä kamarimusiikkiteos. Kokoonpanoltaan Kirkastettu yö on jousisekstetto; vuosina 1917Verklärte Nacht: B. Einrichtung für Streichorchester (1917). Arnold Schönberg Center, Wien. ja 1943Verklärte Nacht: C. Einrichtung für Streichorchester (1943). Arnold Schönberg Center, Wien. säveltäjä laati kaksi versiota jousiorkesterille. Sävellys valmistui kolmessa viikossa vuoden 1899 lopulla, mutta se sai kantaesityksensä Wienissä vasta 18. maaliskuuta 1902. Teos on yksiosainen ja tyyliltään myöhäisromanttinen. Se edustaa säveltäjän varhaistuotantoa. Schönberg nimesi teoksen Richard Dehmelin runon mukaan. Sävellys on ”ohjelmamusiikkia, joka kuvailee ja ilmentää Richard Dehmelin runoa”. Kirkastetun yön kantaesitys viivästyi, koska siinä käytettiin riitasoinnuksi koettua sävelyhdistelmää, ja kantaesitys päättyi mellakkaan ja käsirysyyn. Eräs wieniläinen arvostelija kirjoitti: ”Minusta tämä sekstetto vaikutti kuusijalkaiselta vasikalta, jollaisia näytellään markkinoilla.” Teos kuultiin ensi kertaa Suomessa vuonna 1919. ==Lähteet== ==Aiheesta muualla== * Muxeneder, Therese: »Verklärte Nacht«: Sextett für 2 Violinen, 2 Violen und 2 Violoncelli op. 4. (Äänite ja teosesittely.) Arnold Schönberg Center, Wien. 27.6.2023. Luokka:Arnold Schönbergin teokset Luokka:1890-luvun musiikkiteokset
Puhallinkvintetto

Puhallinkvintetto on yleinen kamarimusiikin tyyppi. Teoksen esittävä kokoonpano on puhallinkvintetti. Kokoonpanoon kuuluu tavallisimmin huilu, oboe, klarinetti, fagotti ja käyrätorvi. Näistä neljä ensimmäistä on puupuhaltimia ja viimeinen vaskipuhallin. Puhallinkvintettojen lisäksi onkin sävelletty useita vaskikvintettoja, joiden kokoonpano koostuu pelkistä vaskista. Puhallinkvintettoja on sävelletty klassismin ajasta lähtien. Varhaisia esimerkkejä sävelsivät Franz Danzi ja Antonín Reicha. Myöhemmin oman puhallinkvintettonsa sävelsi Carl Nielsen. Vielä nykyaikana puhallinkvintetto on suosittu kamarimusiikin muoto; Suomessakin muiden muassa Kalevi Aho, Jukka Linkola ja Jouni Kaipainen ovat kokoonpanolle säveltäneet. Luokka:Kamarimusiikki
Kansainvälinen unipäivä

Kansainvälinen unipäivä on vuosittainen tapahtuma, jonka tarkoituksena on muistuttaa uneen liittyvistä tärkeistä asioista. Teemoja ovat mm. lääketiede, kasvatus, sosiaaliset näkökulmat ja liikenne. Päivän tarkoituksena on vähentää uniongelmia paremman ennaltaehkäisyn ja unihäiriöiden hallinnan avulla. Kansainvälistä unipäivää vietetään vuosittain kevätpäiväntasausta edeltävänä perjantaina. Aiheena on liikenne, matkustus ja valppaus liikenteessä. ==Aiheesta muualla== *World Association of Sleep Medicine/World Sleep Day Luokka:Kansainväliset vuosipäivät Luokka:Maaliskuun juhlapäivät
Susanne Klatten

Susanne Klatten (s. Susanne Hanna Ursula Quandt 28. huhtikuuta 1962 Bad Homburg, Länsi-Saksa) on Saksan rikkain nainenList Id=10&passY.; Archive.is 2012. Viitattu 10.3.2018. . Hänen vanhempansa ovat Herbert ja Johanna Quandt. Klatten on opiskellut liikealaa, ja hän työskenteli Young Rudicam mainostoimistossa Frankfurtissa vuosina 1981–1983Die Ouandts by Rudiger Jungbluth sivu 356 published by Campus.de ISBN 3-593-36940-0. Kirja Google Booksissa. Viitattu 10.3.2018. == Sijoitukset == Isänsä kuoltua Klatten peri 50,1 % osuuden lääketeollisuusfirma Altanan omistuksesta sekä 12,5 prosentin osuuden BMW-yhtiöstä. Altana on listattu Saksan 30 huippuyrityksen joukkoon. Vuonna 2006 Altana AG myi farmaseuttisen toimintansa Nycomed-yhtiölle 4,5 miljardilla eurolla. == Kiristysjuttu== Sveitsiläinen 44-vuotias Helg Sgarpi tuomittiin petoksesta kuuden vuoden vankeusrangaistukseen Saksassa 9.3. 2009Helsingin Sanomat verkossa: BMW-perijätär käveli gigolon videoansaan BMW- perijätär käveli gigolon videoansaan. Web Archive 25.5.2009. HS 9.3.2009. Viitattu 10.3. 2018.. Sgarpi kiristi Klattenia uhaten levittää videoimaansa itsensä ja Klattenin välistä intiimiä kohtausta, kun Klatten ei suostunut jättämään aviomiestään ja menemään kiristäjänsä kanssa naimisiin. Ennen Sgarpin kiinni ottamista Klatten oli jo maksanut tälle lunnaita 14 miljoonaa euroa. == Lähteet == Luokka:Saksalaiset liikemiehet Luokka:Saksalaiset miljardöörit Luokka:Vuonna 1962 syntyneet Luokka:Elävät henkilöt
Tris(hydroksimetyyli)aminometaani

Tris(hydroksimetyyli)aminometaani eli usein lyhyesti tris (C4H11NO3) on orgaaninen yhdiste, tarkemmin aminoalkoholi. Ainetta käytetään puskuriliuoksena ja lääkeaineena. == Synteesi == Tris(hydroksimetyyli)aminometaani valmistetaan nitrometaanista ja formaldehydistä, jotka ovat kiinteässä olomuodossa. Aineet sekoitetaan ja reaktio tapahtuu emäksisen katalyytin avulla alle 55 °C lämmössä. Reaktion lopulla seokseen lisätään suolahappoa. Tuote liuotetaan metanolin ja dikloorimetaanin seoksella ja pelkistetään nikkelikatalyytin avulla. == Käyttö == Tris(hydroksimetyyli)aminometaanipuskuriliuos valmistetaan aineen vesiliuoksesta, johon lisätään hieman suolahappoa. Puskuriliuos toimii parhaiten pH:n ollessa 7,20-9,10. Tämä on useiden eliöiden fysiologinen pH, mikä tekee tris(hydroksimetyyli)aminometaaniliuoksesta käyttökelpoisen puskurin biokemiallisissa tutkimuksissa. Sama pH-alue on myös fosfaattipuskureilla, mutta ne voivat reagoida useiden solujen yhdisteiden kanssa. Hopeakloridielektrodeja ei tulisi käyttää, koska hopea ja tris(hydroksimetyyli)aminometaani muodostavat niukkaliukoisia yhdisteitä, jotka haittaavat elektrodien toimintaa. Tris(hydroksimetyyli)aminometaanin käyttöä metabolisen asidoosin hoidossa on tutkittu. Tutkimusten mukaan aineen teho voi jopa olla parempi kuin yleisesti sairauden hoitoon käytetyn natriumbikarbonaatin, koska tris(hydroksimetyyli)aminometaanin puskurointikyky on parempi. == Terveysvaikutukset == Tris(hydroksimetyyli)aminometaani on limakalvojen ärsytystä aiheuttava yhdiste. Nieltynä aine aiheuttaa pahoinvointia, häiriöitä verenkierrossa, ihon sinistymistä ja jopa tajuttomuuden. Ihokosketuksessa yhdiste voi aiheuttaa tulehduksen. == Lähteet == Luokka:Alkoholit Luokka:Amiinit
Devon Murray

Devon Michael Murray (s. 28. lokakuuta 1988 Kildaren kreivikunta) on irlantilainen näyttelijä. Hän on tunnettu roolistaan Seamus Finniganina Harry Potter -elokuvasarjassa. Lisäksi hän on näytellyt Christyä elokuvassa This Is My Father, Malachya elokuvassa Seitsemännen portaan enkeli ja Geoffreyta elokuvassa Yesterday's Children. Murray syntyi Kildaren kreivikunnassa Irlannissa, ja on Michael ja Fidelma Murrayn ainoa lapsi. Menestyttyään maanlaajuisesti laulamalla kykykilpailuissa hän liittyi Billie Barryn esiintymiskouluun. Myöhemmin hän siirtyi The National Performing Arts School -esiintymiskouluun, ja menestyi menestymistään sitä mukaa kun hän kasvoi ja kehittyi. Murrayn näyttelijänura kuitenkin alkoi elokuvan This Is My Father myötä, mikä avasi ovet suurille elokuvarooleille. Seitsemännen portaan enkeli ja Yesterday's Children soivatkin Murraylle maailmanlaajuista huomiota ja auttoivat häntä pääsemään Seamus Finniganin rooliin Harry Potter -elokuviin. Murray on kokenut ratsastaja, ja hän on kilpaillut lukuisissa kisoissa ympäri Irlantia. Hän on myös voittanut useita mitaleita. Muita Devonin harrastuksia ovat rullalautailu, mönkijät, tanssiminen ja rapmusiikki. Hän on sanonut ihailevansa muun muassa irlantilaismuusikko Christy Moorea. Murray on roomalaiskatolinen. == Aiheesta muualla == * Devon Murrayn kotisivu Luokka:Irlantilaiset näyttelijät Luokka:Vuonna 1988 syntyneet Luokka:Elävät henkilöt
58534 Logos

58534 Logos on cubewanoihin luokiteltava Kuiperin vyöhykkeen objekti, jolla on Zoe-niminen kiertolainen. Logoksen ja Zoen nimet tulevat gnostilaisesta traditiosta. Ennen kuin Logos sai nimensä se tunnettiin tunnuksella . Logoksen kiertolainen Zoe löydettiin 17. marraskuuta 2001 Hubble-teleskoopilla. Se sai väliaikaisen nimen S/2001 (58534) 1 ja löydön varmistuttua nimen Zoe (virallisesti (58534) Logos I Zoe). Sen halkaisijaksi arvioidaan 66 kilometriä ja keskietäisyydeksi 8 ,217 ± 42 kilometriä. ==Lähteet== Luokka:Kuiperin vyöhyke Luokka:Transneptuniset kohteet
Eileen Ryan

Eileen Ryan (alk. Eileen Annucchi, 16. lokakuuta 1927 New York – 9. lokakuuta 2022) oli yhdys­valtalainen näyttelijä. == Yksityiselämä == Ryan oli roomalais­katolilainen. Hänen suku­juurensa olivat Irlannista ja Italiasta. Hän tapasi 1957 ohjaaja-näyttelijä Leo Pennin näytelmäharjoituksissa. Ryan ja Penn menivät naimisiin vuonna 1958 ja olivat yhteydessä Leo Pennin kuolemaan 1998 saakka. Eileen ja Leo Pennin lapsista Michael on muusikko sekä Sean ja Chris näyttelijöitä. == Filmografia == * Jugment in Berlin (1988) * The Indian Runner (1991) * Magnolia (1999) * Kaikki kuninkaan miehet (2006) * Bonanza * Mat­lock * Tohtori Ben Casey * Tales of Fells Fargo * Pieni talo Preerialla * NYPD Blue * Teho-osasto * Ally McBeal * C.S.I. == Lähteet == == Aiheesta muualla == * Notable Names Data­basessa * Internet Broadway Databasessa Luokka:Yhdysvaltalaiset näyttelijät Luokka:Amerikanirlantilaiset Luokka:Amerikanitalialaiset Luokka:Vuonna 1927 syntyneet Luokka:Vuonna 2022 kuolleet
Juutalaisuuden käsitys Jeesuksesta

Juutalaisuudessa Jeesusta ei pidetä Jumalan Poikana, eikä hänellä ole mitään asemaa juutalaisessa uskonnossa. Juutalaiset uskonoppineet pitävät Jeesusta vääränä messiaana, joka yritti vapauttaa juutalaiset Rooman vallasta siinä epäonnistuen. Jeesusta pidetään kuitenkin uskonnoltaan juutalaisena, sillä hänen opetuksensa noudattivat tuon ajan juutalaisia oppeja, ja hän kehotti ihmisiä noudattamaan juutalaista lakia. Juutalaisuus kuitenkin vastustaa etenkin Jeesuksen ilmoitusta siitä että hän voi antaa syntejä anteeksi, että vain hänen kauttaan ihmiset voivat päästä Jumalan luo, ja että pahalle on käännettävä toinenkin poski. == Talmud ja ”Jeshu” == Juutalaisten Talmudissa mainitaan Jeshu-nimisen henkilön teloitetun pääsiäisenä noituuden harjoituksesta ja Israelin eksyttämisestä. Samassa yhteydessä mainitaan Jeesuksella olleen viisi opetuslasta: Matthai, Nakai, Nezer, Buni ja Todah. Talmudissa kerrotaan myös Jeesuksen olleen juutalaisen naisen ja Pantera- nimisen roomalaisen sotilaan avioton lapsi. == Lähteet == ==Aiheesta muualla== * Luokka:Jeesus uskonnoissa Luokka:Juutalaisuus ja muut uskonnot
Thomas George Gentry

Thomas George Gentry (1843–1905) oli yhdysvaltalainen(?) lintutieteilijä ja kirjailija. Gentry julkaisi teoksen Life-histories of the Birds of Eastern Pennsylvania vuonna 1876. Vuonna 1878 hän julkaisi kirjansa The House Sparrow at Home and Abroad: With Some Concluding Remarks Upon Its Usefulness (Campbell PR).Alibris Vuonna 1882 julkaistiin hänen kirjansa Nests and Eggs of Birds of United States.Prices4Antiques.com Gentry nimesi linnuista sininiskanärhen (Cyanocorax heilprini) 1885.ITIS == Lähteet == Luokka:Yhdysvaltalaiset ornitologit Luokka:Yhdysvaltalaiset tietokirjailijat Luokka:Vuonna 1843 syntyneet Luokka:Vuonna 1905 kuolleet
Patrick Doyle

Patrick Alan Doyle (6. huhtikuuta 1953 Uddingston, Skotlanti, Iso-Britannia) on brittiläinen elokuvasäveltäjä. Hän on ollut kaksi kertaa ehdolla Parhaan musiikin Oscar-palkintoon elokuvista Järki ja tunteet (1995) ja Hamlet (1996). Hän on tehnyt useasti yhteistyötä Kenneth Branaghin kanssa ja on säveltänyt musiikin muun muassa tämän ohjaamiin elokuviin Kuningas Henrik V (1989), Kuten haluatte (2006) ja Thor (2011). Hän on säveltänyt lisäksi musiikin muun muassa elokuvaan Harry Potter ja liekehtivä pikari (2005). ==Filmografia== Vuosi Nimi Alkuperäinen nimi Muuta 1989 Kuningas Henrik V Henry V 1990 Shipwrecked Shipwrecked 1991 Murha menneisyydestä Dead Again Ehdolla Golden Globe -palkinnon saajaksi 1992 Indokiina Indochine Ratsu mereltä Into the West 1993 Carlito’s Way Carlito’s Way Paljon melua tyhjästä Much Ado About Nothing Tarpeellista tavaraa Needful Things 1994 Mary Shelleyn Frankenstein Mary Shelley’s Frankenstein Ehdolla Parhaan musiikin Saturn-palkinnon saajaksi Kyttäkaksikko paratiisisaarella Exit to Eden 1995 Pikku prinsessa A Little Princess Järki ja tunteet Sense and Sensibility Ehdolla Parhaan musiikin Oscar- ja Golden Globe -palkinnon saajaksi Ranskalainen nainen Une femme francaise 1996 Hamlet Hamlet Ehdolla Parhaan musiikin Oscar-palkinnon saajaksi Mrs. Winterbourne Mrs. Winterbourne 1997 Donnie Brasco Donnie Brasco 1998 Loistava tulevaisuus Great Expectations Taikamiekka – Seikkailujen Camelot Quest for Camelot 1999 Länteen itään Est – Ouest 2000 Turhaa lemmen touhua Love’s Labour’s Lost 2001 Blow Dry – kierot kutriniekat Blow Dry Bridget Jones – elämäni sinkkuna Bridget Jones’ Diary 2002 Pimeyden syli Killing Me Softly Gosford Park Gosford Park 2003 Kalenteritytöt Calendar Girls Afrikan salaisuudet Secondhand Lions Galindezin mysteeri The Galindez File 2004 Nouvelle-France Nouvelle-France 2005 Harry Potter ja liekehtivä pikari Harry Potter and the Goblet of Fire Ehdolla Parhaan musiikin Saturn-palkinnon saajaksi Nanny McPhee – satumainen lastenvahti Nanny McPhee Jekyll + Hyde Jekyll + Hyde Man to Man Man to Man Wah-Wah Wah-Wah 2006 Kuten haluatte As You Like It Eragon Eragon The Last Legion The Last Legion 2007 Pirullista peliä Sleuth Have Mercy on Us All Pars vite et reviens tard 2008 Nim ja salainen saari Nim’s Island Igor Igor 2010 Main Street Main Street 2011 Thor Thor Jig Jig Apinoiden planeetan synty Rise of the Planet of the Apes 2012 Urhea Brave 2014 Jack Ryan: Shadow Recruit Jack Ryan: Shadow Recruit 2015 Cinderella – Tuhkimon tarina Cinderella B.O.O.: Bureau of Otherworldly Operations B.O.O.: Bureau of Otherworldly Operations 2017 Idän pikajunan arvoitus Murder on the Orient Express == Lähteet == ==Aiheesta muualla== * * Luokka:Brittiläiset elokuvasäveltäjät Luokka:Vuonna 1953 syntyneet Luokka:Elävät henkilöt
David Heyman

David Jonathan Heyman (s. 1961 Lontoo, Englanti, Iso-Britannia) on brittiläinen elokuvatuottaja ja elokuvatuotantoyrityksen Heyday Filmsin perustaja. Hänet tunnetaan parhaiten Harry Potter -elokuvasarjan sekä vuoden 2013 elokuvan Gravity tuottajana. Gravity oli toinen elokuva, jonka Heyman teki yhdessä ohjaaja Alfonso Cuarón kanssa ensimmäisen ollessa Harry Potter ja Azkabanin vanki. Vuonna 2016 hän tuotti elokuvat Valo valtameren yllä ja Ihmeotukset ja niiden olinpaikat. ==Aiheesta muualla== * Luokka:Brittiläiset elokuvatuottajat Luokka:Vuonna 1961 syntyneet Luokka:Elävät henkilöt
Aris Thessaloniki BC

Aris BC (, tunnetaan myös nimellä K.A.E. Aris) on kreikkalainen koripalloseura. Seura on yksi Kreikan menestyneimmistä joukkueista Olympiakos BC:n ja Panathinaikos BC:n jälkeen. Joukkue on osa Aris Thessaloniki -yleisseuraa. == Historia == Seuran ensimmäinen Kreikan mestaruus tuli vuonna 1930, heti kahdeksan vuotta koripallojaoston perustamisen jälkeen. Hiljaiseloa kesti aina vuoteen 1979 saakka, jolloin seura voitti toisen Kreikan mestaruutensa. Vuonna 1985 Aris voitti ensimmäisen tuplansa eli sekä Kreikan mestaruuden että Kreikan Cupin. Seuran kulta-aikaa olivat erityisesti vuodet 1985-1991, jolloin se voitti Kreikan mestaruuden 7 kertaa peräkkäin. Vuonna 1985 Aris pääsi myös Korać Cupin semifinaaleihin, mutta tie kuitenkin pysähtyi Pallacanestro Varesen voitettua kreikkalaiset. Tällöin Arisissa pelasivat muun muassa Nikos Galis ja Panagiotis Giannakis. Arisin Euroopan valloitus alkoi kuitenkin vasta 1990-luvulla. Silloin seura voitti Saporta Cupin (1993) ja Korać Cupin (1997). Vuonna 2003 seura voitti vielä EuroCup Challengen. Vuodelta 2004 on seuran viimeisin Kreikan Cupin voitto. Viime vuodet ovat olleet seuralta hiljaiseloa. Kaudella 2005-2006 seura sijoittui ULEB Cupissa kuitenkin toiseksi varmistaen näin paikkansa Euroliigassa 14 vuoden poissaolon jälkeen. Euroliiga-kaudella 2007-2008 seura onnistui valmentajansa Gordon Herbertin johdolla kiusaamaan suuria seuroja päästen 16:n parhaan joukkoon. Samana vuonna Hanno Möttölä edusti Arisia. Fanien harmiksi Aris ei päässyt kaudeksi 2008-2009 Euroliigaan vaan joutui pelaamaan ULEB Eurocupia. Siellä joukkue jäi lohkovaiheeseen. thumb|Alexandrio Melathron == Mestaruudet == * Kreikan mestari 1930, 1979, 1983, 1985, 1986, 1987, 1988, 1989, 1990, 1991 (10) * Kreikan cup-voittaja 1985, 1987, 1988, 1989, 1990, 1992, 1998, 2004 (8) * Saporta Cup 1993 * Korać Cup 1997 * EuroCup Challenge 2003 == Seurassa pelaneita == * Hanno Möttölä * Antti Nikkilä * Nikos Galis * Panagiotis Giannakis * Sofoklis Schortsanitis * Giorgos Kalaitzis * Joe Arlauckas * Will Solomon * Stojko Vranković * Tiit Sokk * Martin Müürsepp * Vladimir Boisa * Aleksandar Vezenkov ==Lähteet== == Aiheesta muualla == * Euroliiga * Virallinen kotisivu Luokka:Kreikkalaiset koripalloseurat Luokka:Thessalonikin urheilu Luokka:Vuonna 1922 perustetut urheiluseurat
Rebecca Lacey

Rebecca Lacey (20. huhtikuuta 1965) on walesilaista syntyperää oleva englantilainen näyttelijä. Hän syntyi Watfordissa, Isossa-Britanniassa. Hän on edesmenneen näyttelijä Ronald Laceyn tytär. Rebecca tunnetaan parhaiten roolistaan taloudenhoitaja Irene Stuartina Laakson kuningas -sarjassa. Hän on näytellyt myös mm. Sairaalaelämää-sarjassa. Luokka:Englantilaiset näyttelijät Luokka:Vuonna 1965 syntyneet Luokka:Elävät henkilöt
Warbringer

Warbringer on yhdysvaltalainen thrash metal -yhtye. Yhtye perustettiin 2004 Onslaught nimellä, mutta nimi muuttui Warbringeriksi yhtyeen saatua tietää samannimisen thrash metal -yhtyeen olevan Britanniassa. Vuonna 2008 yhtye sopi levytyssopimuksen Century Medialle, Century Median edustajan nähtyään heidän esiintymisensä. Vuonna 2011 rumpali Nic Ritter jätti yhtyeen, ja hänen tilalleen valittiin Calros Cruz, joka on soittanut Hexenissä. Warbringer aloitti kolmannen albumin, Worlds Torn Asunderin äänitykset 18.4.2011. Albumin tuottaa Steve Evetts. Worlds Torn Asunderin julkaisupäivä on 27.9.2011. == Kokoonpano == === Nykyinen === * John Kevill – laulu * John Laux – kitara * Jeff Potts - Kitara * Ben Mottsman - Basso * Carlos Cruz – rummut === Entiset jäsenet === * Adam Carrol - kitara * Andy Laux - basso * Emilio Hoschet – kitara * Evan Reiter – rummut * Victor – kitara * Ryan Bates – rummut * Ben Bennett – basso * Nic Ritter - rummut == Diskografia == === Demot === * 2004: 2004 demo * 2005: Born of the Ruins === EP:t === * 2006: One By One, The Wicked Fall * 2009: Limited Edition Rough Mix Tracks === Studioalbumit === * 2008: War Without End * 2009: Waking into Nightmares * 2011: Worlds Torn Asunder * 2013: IV: Empires Collapse * 2017: Woe to the Vanquished * 2020: Weapons of Tomorrow Luokka:Yhdysvaltalaiset thrash metal -yhtyeet
Fundamentals of argumentation theory

Fundamentals of argumentation theory: A handbook of historical backgrounds and contemporary developments (suom. argumentaatioteorian perusteet: historiallisten taustojen ja nykyisten kehitysten käsikirja) on vuonna 1996 ilmestynyt argumentaation ja retoriikan perusteos. Teos esittelee tiivisti väitteiden perusteluopin keskeiset kehitysvaiheet antiikista nykyaikaan. Kirja sisältää huomattavan laajan luokitellun kirjallisuusluettelon. == Lähteet == * Luokka:Vuoden 1996 kirjat Luokka:Kirjat logiikasta Luokka:Yhdysvaltalaiset tietokirjat
Laurence Markham Huey

Laurence Markham Huey (6. syyskuuta 1892 Tiajuana Valley Kalifornia – 11. kesäkuuta 1963 San Diego) oli yhdysvaltalainen eläintieteilijä. Huey liittyi 16-vuotiaana Katherine Stephensin San Diegon luonnonhistoriallisessa museossa (SDNHM) järjestämälle Luonnontutkijoiden luokalle. Muuten hän oli itseoppinut eläintieteilijä. Vuonna 1913 Huey tapasi Donald R. Dickeyn, varakkaan lintujen kerääjän ja valokuvaajan, jonka kanssa hän työskenteli seuraavat kymmenen vuotta keräten lintuja Kaliforniasta ja Arizonasta sekä perehtyen valokuvaamiseen. Syksyisin ja talvisin Huey työskenteli metsätöissä ja puutarhoissa. Vuonna 1914 Huey valittiin San Diegon luonnonhistoriallisen seuran jäseneksi. Vuonna 1923 hän liittyi San Diegon luonnonhistoriallisen museon henkilökuntaan ja toimi SDNHM:n lintu- ja nisäkäsosastojen kuraattorina 38 vuotta, 1923–1961. Huey kirjoitti ja julkaisi 164 tieteellistä artikkelia ja kuvaili 84 litu-ja nisäkäslajia tai -alalajia,OAC muun muassa karibianhaikaran (Egretta tricolor) alalajin occidentalis 1927.ITIS == Lähteet == * SDNHM Luokka:Yhdysvaltalaiset eläintieteilijät Luokka:Yhdysvaltalaiset ornitologit Luokka:Vuonna 1892 syntyneet Luokka:Vuonna 1963 kuolleet
Franck Verzy

Franck Verzy (s. 13. toukokuuta 1961 Lyon, Rhône, Ranska) on entinen ranskalainen korkeushyppääjä. Verzy sijoittui Milanossa käydyissä sisäratojen EM-kilpailuissa 1982 korkeushypyssä 20:nneksi tuloksella 215 cm. Samana vuonna ulkoratojen EM-kilpailuissa Ateenassa hän karsiutui tuloksella 215 cm. Hän jäi loppukilpailun ulkopuolelle myös Helsingin MM-kilpailuissa 1983 tuloksella 210 cm sekä Los Angelesin 1984 olympialaisissa tuloksella 215 cm. Vuonna 1983 hän voitti Euroopan cupin loppukilpailussa korkeushyppykilpailun. Ranskan mestaruuden 180-senttinen ja 63-kiloinen Verzy voitti ulkoradoilla vuosina 1982–1984 ja 1986 sekä hallissa vuonna 1983. Hän paransi Ranskan ennätystä kolmasti: heinäkuussa 1981 hän hyppäsi tuloksen 228 cm, viikkoa myöhemmin 230 cm ja elokuussa 1983 uransa parhaan tuloksen 232 cm. Viimeksi mainittu säilyi Ranskan ennätyksenä lähes 11 vuotta kunnes Jean-Charles Gicquel ylitti 233 cm. Vuonna 1982 Verzy hyppäsi sisäratojen Ranskan ennätyksen 226 cm. Seuratasolla hän edusti PL Pierre-Béniteä. ==Lähteet== * ==Aiheesta muualla== * Luokka:Ranskalaiset korkeushyppääjät Luokka:Vuonna 1961 syntyneet Luokka:Elävät henkilöt
Paul Poaniewa

Paul Poaniewa (s. 8. marraskuuta 1953 Nouméa, Uusi-Kaledonia) on entinen ranskalainen korkeushyppääjä. Poaniewa sijoittui yleisurheilun sisäratojen EM- kilpailujen korkeushypyssä viidenneksi Katowicessa 1975 tuloksella 219 cm, 20:nneksi San Sebastiánissa 1977 tuloksella 210 cm sekä 18:nneksi Milanossa 1978 tuloksella 205 cm. Ulkoratojen arvokilpailuihin hän osallistui kolmasti mutta ei selviytynyt kertaakaan loppukilpailuun. Rooman EM-kilpailuissa 1974 hänen karsintatuloksensa oli 208 cm, Montréalin 1976 olympialaisissa hän karsiutui tuloksella 205 cm ja Prahan EM-kilpailuissa 1978 hän hyppäsi 210 cm. Ranskan mestaruuden 187-senttinen ja 75-kiloinen Poaniewa voitti ulkoradoilla vuosina 1973–1975 ja 1977–1978 sekä hallissa vuosina 1975 ja 1977–1978. Hän paransi Ranskan ennätystä kolmasti: heinäkuussa 1973 hän hyppäsi tuloksen 222 cm ja kesäkuussa 1975 Saint-Étiennessä hän ylitti ensin 224 cm ja sitten 226 cm. Viimeksi mainittu säilyi Ranskan ennätyksenä lähes kuusi vuotta kunnes Franck Bonnet pääsi senttimetrin verran korkeammalle. Seuratasolla Poaniewa edusti Stade Français'ta. ==Henkilökohtaiset ennätykset== * Korkeushyppy: 226 cm (1975) * Kymmenottelu: 6 584 p (1979) ==Lähteet== * Luokka:Ranskalaiset korkeushyppääjät Luokka:Vuonna 1953 syntyneet Luokka:Elävät henkilöt
Olavi Svanberg

Olavi Armas Svanberg (10. joulukuuta 1941 Sysmä – 25. elokuuta 2002) oli suomalainen hiihtosuunnistaja. Svanberg voitti urallaan kuusi MM-mitalia, ja hän oli ensimmäinen suomalainen miesten hiihtosuunnistuksen maailmanmestari. Ensimmäisen henkilökohtaisen mitalinsa ja mestaruutensa hän voitti hiihtosuunnistuksen MM-kisoissa Hyvinkäällä 1975. Samoissa kisoissa hän oli voittamassa kultaa myös viestissä, jossa olivat mukana myös Pekka Pökälä, Heimo Taskinen ja Jorma Karvonen. Toisen henkilökohtaisen kullan Svanberg voitti Itävallan Aigenissa vuonna 1982. Lisäksi hän oli mukana voittamassa pronssia samojen kisojen viestissä, sekä hopeaa Ruotsin Avestan viestissä vuonna 1980 ja Italian Lavaronessa 1984. Suomen-mestaruuksia Svanberg voitti neljä vuosina 1972–1978. Svanberg toimi Suomen hiihtomaajoukkueen huoltajana 1998–2002. Siviiliammatiltaan hän oli rajaylivääpeli. Hän edusti urallaan Kiteen Urheilijoita, Sysmän Sisua ja Joutsan Pommia. Svanberg hukkui Laatokkaan vuonna 2002. ==Lähteet== * Luokka:Suomalaiset hiihtosuunnistajat Luokka:Vuonna 1941 syntyneet Luokka:Vuonna 2002 kuolleet
Kalliosirkunjyvä

Kalliosirkunjyvä (Hackelia deflexa, syn. Lappula deflexa) on Suomessa rauhoitettu lemmikkikasvilaji. == Ulkonäkö ja koko == Yksi- tai kaksivuotinen kalliosirkunjyvä kasvaa 20–60 senttimetriä korkeaksi. Se on pysty- tai kohenevavartinen ja pehmeäkarvainen. Lehdet ovat kapeita. Kalliosirkunjyvän kukinto on monihaarainen ja sen siniset kukat ovat pieniä, 3–6 mm leveitä. Parhaiten lajin tunnistaa sen hedelmysten särmissä olevista ankkuripäisistä piikeistä.Retkeilykasvio 1998, s. 355. == Levinneisyys == Kalliosirkunjyvän levinneisyys on sirkumpolaarinen, joskin Pohjois-Amerikassa esiintyvät populaatiot kuuluvat eri rotuun. Laji on laajalle levinnyt Euroopan ja Aasian vuoristoissa. Pohjoismaissa kalliosirkunjyvää tavataan pääasiassa Ruotsin ja Norjan tuntureilla. Suomessa lajin esiintymät ovat hajallaan Etelä-, Itä- ja Pohjois-Suomessa. Kalliosirkunjyväesiintymiä tunnetaan Heinolasta, Savonlinnasta, Kuusamosta, Enontekiöltä, Inarista ja Utsjoelta. Yksittäisissä kasvustoissa on useimmiten enintään muutamia kymmeniä yksilöitä.Laine 1997, s. 176. Laji on luokiteltu Suomessa vaarantuneeksi. == Elinympäristö == Kalliosirkunjyvä on tyypillinen etelävuorikasvi, joka viihtyy lämpimillä pahdanaluskivikoilla. Laji suosii kalkkipitoista kallioperää ja tarvitsee runsaasti typpeä. Varsin usein esiintymät sijaitsevatkin kotkan, piekanan tai korpin pesäpengermien alla, joista valuvat ulosteet lannoittavat maaperää. Uusille kasvupaikoille kalliosirkunjyvä leviää piikkisten hedelmysten takertuessa eläinten turkkeihin. == Lähteet == * Laine, Unto: Kalliosirkunjyvä. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 176–177. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2022: Kalliosirkunjyvän (Hackelia deflexa) levinneisyys Suomessa. * Pinkka – Lajintuntemuksen oppimisympäristö: Kalliosirkunjyvä (Hackelia deflexa) * Luontoportti: Kalliosirkunjyvä (Hackelia deflexa) Luokka:Lemmikkikasvit Luokka:Suomen vaarantuneet kasvit
Bernard Gauthier (yleisurheilija)

Bernard Gauthier (s. 4. heinäkuuta 1949 Orléans, Loiret, Ranska) on entinen ranskalainen yleisurheilija, jonka päälaji oli korkeushyppy. Gauthier sijoittui yleisurheilun sisäratojen EM-kilpailuissa 1970 korkeushypyssä 16:nneksi tuloksella 200 cm. Münchenin 1972 olympialaisissa hän oli 14:s tuloksella 215 cm. Gauthier hyppäsi kesäkuussa 1972 Ranskan ennätyksen 220 cm. Ennätys säilyi hänen nimissään vain runsaan vuoden. Ranskan mestaruutta hän ei voittanut kertaakaan. Hän oli pituudeltaan 181-senttinen ja painoi kilpavuosinaan 78 kiloa. Seuratasolla hän edusti EC Orléansia. ==Henkilökohtaiset ennätykset== * Korkeushyppy: 220 cm (1972) * Kuulantyöntö: 13,86 m (1972) * Kymmenottelu: 6 484 p (1972) ==Lähteet== * Luokka:Ranskalaiset korkeushyppääjät Luokka:Vuonna 1949 syntyneet Luokka:Elävät henkilöt
Donald R. Dickey

Donald Ryder Dickey (31. maaliskuuta 1887 Iowa – 15. huhtikuuta 1932 Pasadena, Kalifornia) oli yhdysvaltalainen valokuvaaja ja eläintieteilijä. Dickeyn opiskellessa viimeistä vuottaan Yalen yliopistossa hän sai vakavan sydänkohtauksen ja joutui pitkäksi ajaksi vuodelepoon. Hän kuitenkin valmistui luokkansa mukana, mutta muutti kahdeksi vuodeksi takaisin vanhempiensa luokse Pasadenaan. Hän vieraili ystävänsä maatilalla ja alkoi havainnoida lintuja. Jonkin ajan kuluttua hän hankki kameran ja aloitti valokuvaamisen kuvaamalla paikallisia lintuja ja niiden pesiä. Toivuttuaan kokonaan vuonna 1916 Dickey alkoi ammattimaisesti kerätä ja valokuvata lintuja ja nisäkkäitä. Vuonna 1926 kokoelma oli paisunut jo lähes 30 000 lintu- ja nisäkäsnäytteeseen. Samana vuonna California Institute of Technology nimitti Dickeyn Selkärankaisten osaston tutkimusavustajaksi. Dickeyn kokoelma käsitti lopulta yli 50 000 linnun ja nisäkkään nahkaa tai luurankoa, 10 000 luonnonhistoriallista kirjaa ja 7 500 valokuvaa. Dickeyn leski Florence Van Vechten Dickey lahjoitti kokoelman vuonna 1940 Kalifornian yliopistolle (UCLA). Se on eräs maailman hienoimmista Keski-Amerikan ja Yhdysvaltain lounaisosien lintu-ja nisäkäskokoelmista. Dickeyn apuna keräysmatkoilla toimivat muun muassa Adriaan J. van Rossem ja Laurence Markham Huey. van Rossem työskenteli Dickeyn kanssa vuodesta 1911 alkaen ja kirjoitti hänen kanssaan useita artikkeleita, sekä viimeisteli Dickeyltä kesken jääneen teoksen The Birds of El Salvador. Huey työskenteli Dickeyn kanssa 1915–1932. Dickeyn valokuva-arkisto oli aikansa hienoimpia. Hän teki myös luontoelokuvia, ja merilintujen lentoa esittelevä filmi kiinnosti Howard Hughesin insinöörejä, jotka kehittelivät lentokoneiden siipiä. Dickey nimesi van Rossemin kanssa useita lintujen alalajeja. Yksin hän nimesi räikkäluhtakanan (Rallus longirostris) alalajin yumanensis 1923.ITIS == Lähteet == * OAC * UCLA === Viitteet === Luokka:Yhdysvaltalaiset eläintieteilijät Luokka:Yhdysvaltalaiset ornitologit Luokka:Yhdysvaltalaiset valokuvaajat Luokka:Luontovalokuvaajat Luokka:Vuonna 1887 syntyneet Luokka:Vuonna 1932 kuolleet
Ateenan olympiahalli

Ateenan olympiahalli (, OAKA) on Maroúsissa Suur-Ateenan alueella Kreikassa sijaitseva sisähalli. Se on yksi Euroopan suurimmista ja moderneimmista urheiluhalleista. Halli vihittiin käyttöön kesäkuussa 1995 ja se sijaitsee 9 kilometrin päässä Ateenan keskustasta. Halli on osa suurta Ateenan olympiakeskusta (Athens Olympic Sports Complex). == Tapahtumat == *Koripallon Euroopan-mestaruuskilpailut 1995 *Alle 19-vuotiaiden koripallon MM-kilpailut 1995 *Koripallon maailmanmestaruuskilpailut 1998 *Olympialaisten koripallo- finaalit 2004 *Eurovision laulukilpailu 2006 *Euroliigan Final Four 2007 *Olympialaisten karsintaturnaus 2008 *Olympialaisten telinevoimistelu 2004 == Lähteet == == Aiheesta muualla == *Virallinen kotisivu *Stadia.gr Luokka:Amaroúsio Luokka:Ateenan urheilu Luokka:Kreikan urheiluhallit
Bernard Gauthier

Bernard Gauthier (22. syyskuuta 1924 Beaumont-Monteux, Drôme, Ranska – 23. marraskuuta 2018Disparition de Bernard Gauthier et de Gaston Plaud ) oli ranskalainen maantiepyöräilijä. Gauthier voitti Bordeaux–Pariisi- pyöräilykilpailun vuosina 1951, 1954, 1956 ja 1957. Vuonna 1950 hän sijoittui Ranskan ympäriajossa 17:nneksi johdettuaan kilpailua seitsemän päivän ajan. == Lähteet == Luokka:Ranskalaiset maantiepyöräilijät Luokka:Vuonna 1924 syntyneet Luokka:Vuonna 2018 kuolleet
Gilbert Vallaeys

Gilbert Vallaeys (13. maaliskuuta 1944 Blaye, Gironde, Ranska – 15. toukokuuta 2001) oli ranskalainen korkeushyppääjä. Vallaeys edusti Ranskaa Budapestin EM- kilpailuissa 1966 mutta jäi karsintaan tuloksella 200 cm. Kesäkuussa 1965 hän hyppäsi Ranskan ennätyksen 211 cm, joka pysyi voimassa vain 1,5 kuukautta. Ranskan mestaruutta hän ei voittanut kertaakaan. Hän on pituudeltaan 188-senttinen ja painoi kilpavuosinaan 72 kiloa. Seuratasolla hän edusti AC Boulogne-Billancourtia. == Lähteet == * ===Viitteet=== Luokka:Ranskalaiset korkeushyppääjät Luokka:Vuonna 1944 syntyneet Luokka:Vuonna 2001 kuolleet
Karl-Erik Michelsen

Karl-Erik (Kalle) Kristian Michelsen (s. 5. toukokuuta 1957 ÄhtäriKarl-Erik Michelsen. 375 humanistia 15.12.2015. Helsingin yliopisto.) on Lappeenrannan teknillisen yliopiston professori. Hän toimi vuonna 2002 perustetun yliopiston erillislaitoksen Etelä-Karjala-instituutin johtajana sen perustamisesta aina kesäkuuhun 2011 saakka, jolloin hänen seuraajanaan aloitti Pertti Kolari. Michelsen kävi koulunsa Joensuussa ja valmistui ylioppilaaksi Joensuun lyseosta. Hän opiskeli historiaa Helsingin yliopistossa ja hakeutui maisteriksi valmistumisensa jälkeen Pennsylvanian yliopistoon Yhdysvaltohin, missä vietti viisi vuotta. Michelsenin tieteellisenä mentorina toimi Thomas P. Hughes, jonka avulla hän löysi oman alansa tiedon- ja innovaatioiden tutkimuksen parissa. Vuonna 1993 Michelsen väitteli filosofian tohtoriksi Helsingin yliopistossa Kansallisen tutkimusjärjestelmän kehityksestä. Hän on työskennellyt muun muassa tutkijana ja tutkimusohjelman koordinaattorina Suomen Akatemiassa sekä Suomen historian professorina Helsingin yliopistossa. Hän toimii myös konsulttina. Vuonna 2002 Michelsen sai Suomen Elektroniikkainsinöörien Seuran palkinnon ansiokkaasta tutkimustyöstä ja vuonna 2003 Tekniikan historian seuran hopeisen ansiomerkin. Vuonna 2015 hän sai Suomen Ekonomien tunnustuspalkinnon kirjastaan Kone: Perhe, yrittäjyys ja yritys teollisuuden vuosisadalla (2013). Vuonna 2018 hänet valittiin vuoden professoriksi. Michelsen pelasi koripalloa Joensuun Katajassa kaudella 1976–1977 ja HNMKY:ssä 1977–1982. Vuonna 2007 Michelsen peri tädiltään Stendalin sukukartanon Joroisissa. == Lähteet == Luokka:Suomalaiset historioitsijat Luokka:Lappeenrannan teknillisen yliopiston professorit Luokka:Vuonna 1957 syntyneet Luokka:Elävät henkilöt Luokka:Suomalaiset professorit
Fysiikan päivät

Suomen fysiikan päivät on fysiikkaa tunnetuksi tekevä ammattilais- ja yleisötapahtuma, jonka Suomen fyysikkoseura järjestää vuosittain eri yliopistojen kanssa. Tapahtumaa on järjestetty vuodesta 1948 lähtien; aluksi harvemmin, mutta vuodesta 1972 alkaen vuosittain. Se on samalla myös Suomen fyysikkoseuran vuosikokous.Physics Days Tapahtuman teema vaihtelee vuosittain. Vuosien aikana teemoina ovat olleet muun muassa "Universumin ulottuvuudet" (Turku, 2008), "Valo" ( Joensuu, 2012), "Etsiminen ja löydöt" (Helsinki, 2015) ja "Fysiikka yhteiskunnassa" (Aalto, 2017). Koronavirus-pandemian vuoksi tapahtumaa on järjestetty myös virtuaalisten toteutusten avulla. == Katso myös == * Tieteen päivät == Lähteet == == Aiheesta muualla == * Fysiikan päivät. Luokka:Fysiikan tapahtumat luokka:Yleisöluennot Luokka:Suomen tapahtumat
Katherine Stephens

Katherine Stephens, s. Brown (s. noin 1853 Englanti - 1954 San Diego) oli englantilainen paleontologi ja luonnontieteilijä, joka muutti Yhdysvaltoihin 1890. Katherine "Kate" Brownin kiinnostus luonnonhistoriaan alkoi vierailuista Lontoon museoissa. Jonkin aikaa hän työskenteli British Museumissa, kunnes muutti asumaan serkkunsa luokse San Diegoon. Hän toimi opettajana ja ryhtyi sitten tutkimaan San Diegon simpukoita. Hän tutki sekä maa- että merinilviäisiä. 1898 hän avioitui eläintieteilijä Frank Stephensin kanssa. Vuonna 1910 San Diegon luonnonhistoriallinen museo palkkasi Kate Stephensin kuraattoriksi hoitamaan seuran kokoelmia. Yhdentoista vuoden ajan Kate ja Frank hoitivat ja kartuttivat seuran kokoelmia. Koska Frankin kuulo oli heikko ja ajotapansa holtiton, kielsi Kate häntä liikkumasta yksin luonnossa. He tekivätkin kaikki keräysmatkat kahdestaan ja Kate toimi Frankin sihteerinä. Vuosina 1927–1928 Kate tutki fossiilisia kotiloita. Vuonna 1920 Kate sai museon nilviäisten ja selkärangattomien merieläinten osaston kuraattorin viran. Hän järjesti useita näyttelyitä ja opetti luonnonhistoriaa paikallisille lapsille, joiden joukossa oli muun muassa Laurence Markham Huey. Kate vetäytyi eläkkeelle 1936 työskenneltyään lähes 30 vuotta museossa. Hän jatkoi simpukankuorten tutkimista vielä yli 90-vuotiaana. Kate ja Frank Stephensin kokoelmat lahjoitettiin museolle postuumisti 1955. == Lähteet == * SDNHM Luokka:Brittiläiset paleontologit Luokka:Yhdysvaltalaiset paleontologit Luokka:Vuonna 1853 syntyneet Luokka:Vuonna 1954 kuolleet
Mahamat Idriss

Mahamat-Koundja-Ouya Idriss (17. heinäkuuta 1942 Fort-Lamy, Tšad – 3. lokakuuta 1987http://www.sports-reference.com/olympics/athletes/id/mahamat- idriss-1.html ) oli ranskalais-tšadilainen korkeushyppääjä. Idriss edusti Ranskaa kolmissa olympialaisissa. Hän sijoittui korkeushypyssä 12:nneksi Rooman 1960 olympialaisissa tuloksella 203 cm ja yhdeksänneksi Tokion 1964 olympialaisissa tuloksella 209 cm. Méxicon 1968 olympialaisissa hän jäi karsintaan tuloksella 206 cm. Ranskan mestaruuden 190-senttinen ja 75-kiloinen Idriss voitti vuosina 1960 ja 1961. Hän paransi Ranskan ennätystä kahdesti: heinäkuussa 1960 hän hyppäsi tuloksen 209 cm ja kesäkuussa 1961 tuloksen 210 cm. Jälkimmäinen säilyi Ranskan ennätyksenä neljä vuotta kunnes Gilbert Vallaeys ylti senttimetrin korkeammalle. Idriss ylitti näytöskilpailussa 211 cm sekä vuonna 1966 Tšadia edustaessaan 217 cm. Seuratasolla hän edusti ASS Fort-Lamy'ta. ==Lähteet== * === Viitteet === Luokka:Ranskalaiset korkeushyppääjät Luokka:Tšadilaiset yleisurheilijat Luokka:Vuonna 1942 syntyneet Luokka:Vuonna 1987 kuolleet
Rakastunut bestman

Rakastunut bestman on yhdysvaltalainen komediaelokuva vuodelta 2008. Elokuva on superrikkaiden maailmaan sijoitettu romanttinen komedia. == Juoni == Elokuvan päähenkilöt Tom (Patrick Dempsey) ja Hannah (Michelle Monaghan) tutustuvat opiskelijajuhlissa ja melkein päätyvät vahingossa sänkyyn. Kymmenen vuotta myöhemmin Tom ja Hannah ovat hyviä ystäviä, mutta erilaisissa elämäntilanteissa: Tom harrastaa yhden yön suhteita kun taas Hannah on menossa naimisiin skotlantilaisen rikkaan Colinin (Kevin McKidd) kanssa. Hannah pyytää Tomia bestmanikseen. Silloin Tom tajuaa olevansa rakastunut Hannahiin ja päättää estää häät. == Vastaanotto == Uuden Suomen Mikko Pielan mielestä Rakastunut bestman on suloista nuorten aikuisten hömppää, ”harvinaisen puhtaaksiviljelty näyte siitä millaista elämä voi olla, kun ihmissuhdeongelmien ohella ei ole muita ongelmia”. Hän kehuu ohjaajaveteraani Sydney Pollackin mukavaa sivuroolia Tomin rikkaana ja naisiinmenevänä isänä. Film-O-Holic.com-elokuvasivuston Juha Rosenqvist taas piti surullisena, että rooli tällaisessa yhden tähden ”häähöpsismissä” jäi sittemmin kuolleen Pollackin viimeiseksi elokuvaesiintymiseksi. == Lähteet == Luokka:Vuoden 2008 yhdysvaltalaiset elokuvat Luokka:Yhdysvaltalaiset romanttiset komediat Luokka:Paul Weilandin ohjaamat elokuvat
Maurice Fournier

Maurice Fournier (18. tammikuuta 1933 Lassigny, Oise, Ranska – 28. kesäkuuta 2024) oli ranskalainen korkeushyppääjä. Fournier edusti Ranskaa kaksissa olympialaisissa. Hän sijoittui korkeushypyssä 11:nneksi Melbournen 1956 olympialaisissa tuloksella 196 cm ja 14:nneksi Rooman 1960 olympialaisissa tuloksella 200 cm. Ranskan mestaruuden 190-senttinen ja 83-kiloinen Fournier voitti vuosina 1959 ja 1963. Hän hyppäsi Ranskan ennätyksen neljä kertaa: Toukokuussa 1956 hän paransi Papa Gallo Thiamin kuusi vuotta vanhaa ennätystä kahdella senttimetrillä tuloksellaan 205 cm ja sivusi sitä toukokuussa 1960. Kesäkuussa 1960 hän hyppäsi uuden ennätyksen 206 cm ja kuukautta myöhemmin vielä 207 cm mutta menetti ennätyksen samassa kilpailussa Mahamat Idrissille. Seuratasolla Fournier edusti Racing CF:ää ja US Batillya. ==Henkilökohtaiset ennätykset== * Korkeushyppy: 207 cm (1960) * 110 metrin aitajuoksu: 15,1 s (1959) ==Lähteet== * ===Viitteet=== Luokka:Ranskalaiset korkeushyppääjät Luokka:Vuonna 1933 syntyneet Luokka:Vuonna 2024 kuolleet
Pääkköneniitti

Pääkköneniitti on harvinainen antimoni-arseenisulfidimineraali. Se on nimetty suomalaisen geologin, Veikko Pääkkösen mukaan. Seinäjoella sijaitsee mineraalin tyyppiesiintymä, josta mineraali ensimmäisen kerran löydettiin. == Lähteet == Luokka:Malmimineraalit Luokka:Sulfidimineraalit
Lolesio Tuita

Lolésio Tuita (15. heinäkuuta 1943 Hihifo, Wallis- ja Futunasaaret – 1995http://www.sports-reference.com/olympics/athletes/tu/lolesio-tuita-1.html ) oli ranskalainen yleisurheilija, jonka päälaji oli keihäänheitto. Tuita edusti Ranskaa kaksien arvokilpailujen keihäänheitossa. Hän sijoittui Münchenin 1972 olympialaisissa 11:nneksi tuloksella 76,34 m – karsinnassa hän heitti tuloksen 78,78 m. Rooman EM-kilpailuissa 1974 hän karsiutui tuloksella 68,86 m. Ranskan mestaruuden 182-senttinen ja 90-kiloinen Tuita voitti vuosina 1970, 1972, 1973 ja 1976. ==Henkilökohtaiset ennätykset== * Keihäänheitto: 81,70 m (1973) * Kuulantyöntö: 15,50 m (1975) ==Lähteet== * === Viitteet === Luokka:Ranskalaiset keihäänheittäjät Luokka:Vuonna 1943 syntyneet Luokka:Vuonna 1995 kuolleet
Matti Hiltunen (jalkapalloilija)

Matti Hiltunen (s. 26. tammikuuta 1933 Kuopio) on suomalainen jalkapalloilija. Hän pelasi pääsarjatasolla ja Suomen maajoukkueessa 1950- ja 1960-luvuilla. Hiltunen nousi 1. divisioonassa pelanneen Kuopion Pallotovereiden edustusjoukkueeseen 17-vuotiaana 1950. Hän pelasi seurassa kuusi kautta, joista yhden mestaruussarjassa. Vuonna 1956 hän siirtyi hallitsevan mestarin Kiffenin riveihin. Hiltunen voitti pronssia samana vuonna, mutta kauden 1957 päätteeksi Kiffen putosi pääsarjatasolta ja hän siirtyi Kuopion Palloseuraan. KuPS voitti mestaruuden 1958. Lisäksi Hiltunen sai yhden SM-hopean kahdeksan seurassa vietetyn kauden aikana. Urallaan Hiltunen ehti pelata 151 pääsarjaottelua, joissa hän teki 51 maalia. Urheilutoimittajain liitto valitsi hänet vuoden pelaajaksi 1954. Maajoukkueessa Hiltunen pelasi 21 A-maaottelua, joissa hän teki viisi maalia. Hänellä on tilillään myös 15 B-maaottelua, mikä on enemmän kuin kellään suomalaispelaajalla. Hiltusen isä Hannes ja poika Joni ovat myös olleet SM-tason jalkapalloilijoita. == Lähteet == * Luokka:Suomalaiset jalkapalloilijat Luokka:Vuonna 1933 syntyneet Luokka:Elävät henkilöt
Pierre Ramadier

Pierre Ramadier (22. toukokuuta 1902 Lunel, Hérault, Ranska – 1983) oli ranskalainen seiväshyppääjä. Ramadier saavutti Pariisin EM-kilpailuissa 1938 seiväshypyssä pronssia tuloksella 400 cm. Neljä vuotta aiemmin Torinon EM- kilpailuissa hän oli sijoittunut viidenneksi tuloksella 390 cm. Berliinin 1936 olympialaisissa hän sijoittui 17:nneksi tuloksella 380 cm ja Amsterdamin 1928 olympialaisissa hän karsiutui tuloksella 330 cm. Ramadier voitti seiväshypyssä Ranskan-mestaruuden kaikkiaan 11 kertaa vuosina 1928–1932, 1934, 1936–1939 ja 1942. Hän hyppäsi Ranskan ennätyksen viidesti: 386 cm vuonna 1928, 396 cm vuonna 1929, 399 cm vuonna 1930 sekä 403,5 cm ja 407 cm vuonna 1931. ==Lähteet== * Luokka:Ranskalaiset seiväshyppääjät Luokka:Vuonna 1902 syntyneet Luokka:Vuonna 1983 kuolleet
Aprilia RS 50

Aprilia RS 50 oli Aprilian vuonna 2011 julkistettu ns. street-mopo. Aprilia RS 50 oli ulkoisesti hyvin samanlainen kuin kevytmoottoripyörä-isoveljensä. Väritykset olivat joka vuosi samanlaiset. ==Tekniset tiedot== *Moottori: 1 -sylinterinen, 2 -tahti, nestejäähdytys *Iskutilavuus: 49 cc *Vaihteita: 6 *Teho: 6,25 kW *Käynnistys: sähkö *Jarrut, etu: 1 x levy 300 mm *Jarrut, taka: 1 x levy 180 mm *Renkaat: etu: 110/80-17, taka: 130/70-17 *Akseliväli: 1 310 mm *Istuinkorkeus: 810 mm *Polttoainesäiliö: 13 l (vara 2 l) *Värivaihtoehdot: GP musta sekä GP valkoinen == Lähteet == Rs 50
Prudent Joye

Prudent Joye (s. 15. joulukuuta 1913 Roubaix, Nord, Ranska – 1. marraskuuta 1980) oli ranskalainen yleisurheilija, joka voitti Euroopan mestaruuden 400 metrin aitajuoksussa. Joye edusti Ranskaa Berliinin 1936 olympialaisissa mutta ei vielä menestynyt; hän karsiutui alkuerissä sekä 400 metrin aitajuoksussa (aika 54,1) että 4 × 400 metrin viestijuoksussa (aika 3.15,2 oli Ranskan ennätys). Pariisin EM-kilpailuissa 1938 hän voitti aitajuoksussa kultaa ajalla 53,1 s ja sijoittui viestissä neljänneksi ajalla 3.18,3. Joye voitti Ranskan mestaruuden 400 metrin aitajuoksussa vuosina 1936–1939, 1941 ja 1943 sekä 400 metrin juoksussa vuonna 1941. Hän teki 400 metrin aitajuoksussa Ranskan ennätyksen 53,4 s vuonna 1936 sekä 53,0 s pari viikkoa ennen vuoden 1938 EM- kilpailuja. Jälkimmäinen säilyi Ranskan ennätyksenä kahdeksan vuotta. Joye edusti CAF Paris -seuraa. ==Henkilökohtaiset ennätykset== * 400 metrin aitajuoksu: 53,0 s (1938) * 440 jaardin aitajuoksu: 53,5 s (1938) * 400 metrin juoksu: 48,8 s (1938) ==Lähteet== * Luokka:Ranskalaiset 400 metrin aitajuoksijat Luokka:Ranskalaiset pikajuoksijat Luokka:Vuonna 1913 syntyneet Luokka:Vuonna 1980 kuolleet
Lassi Hyvärinen

Lassi Hyvärinen (s. 1981 Pyhäselkä) on suomalainen runoilija. Hyvärinen voitti J. H. Erkon kirjoituskilpailun vuonna 2007. Samana vuonna ilmestyi hänen esikoisrunokokoelmansa Riippuvat puutarhat. Se oli Helsingin Sanomien kirjallisuuspalkintoehdokas 2008. Runoilija Markku Paasonen arvioi Helsingin Sanomien kritiikissään teoksen "pyyhkivän pölyt isoisän avantgardesta". Toinen runoteos Keisarin tie ilmestyi vuonna 2012. Hyvärinen sai siitä Kalevi Jäntin palkinnon. Teos oli myös Runeberg-palkintoehdokkaana 2012. Hyvärisen kolmas teos Tuuli ja kissa (2018) voitti Tanssiva karhu -palkinnon. Hyvärisen runoutta luonnehtivat erityisesti dadaismi ja kuvarunous. Hyvärinen on lestadiolaistaustainen ja tunnetaan liikkeen kulttuurisuhteen kriitikkona. Hän on opiskellut kirjallisuutta Helsingin ja Joensuun yliopistossa. == Teokset == * * * * Vieras metsä. Helsinki: Poesia, 2024. ISBN 9789523052208. == Lähteet == ==Aiheesta muualla== * Lassi Hyvärinen Poesian verkkosivuilla Luokka:Suomalaiset runoilijat Luokka:Kalevi Jäntin palkinnon saajat Luokka:Vuonna 1981 syntyneet Luokka:Elävät henkilöt
Jacques Lévèque

Jacques Lévèque (1. marraskuuta 1917 Pariisi, Ranska – 15. marraskuuta 2013) oli ranskalainen yleisurheilija, joka saavutti Euroopan-mestaruuskilpailuissa hopeaa 800 metrin juoksussa. Lévèque saavutti Pariisin EM-kilpailuissa 1938 hopeaa 800 metrin juoksussa uransa parhaalla ajalla 1.51,8. Hän hävisi Saksan Rudolf Harbigille 1,2 sekuntia. Lisäksi hän sijoittui 4 × 400 metrin viestijuoksussa neljänneksi ajalla 3.18,3. Lévèque voitti Ranskan mestaruuden 800 metrin juoksussa vuonna 1938. Hän teki 500 metrin juoksussa Ranskan ennätyksen 1.03,5 vuonna 1937. ==Lähteet== * ===Viitteet=== Luokka:Ranskalaiset keskimatkojen juoksijat Luokka:Vuonna 1917 syntyneet Luokka:Vuonna 2013 kuolleet